Fælles forslag til RÅDETS FORORDNING om ændring af forordning (EU) nr. 36/2012 om restriktive foranstaltninger på baggrund af situationen i Syrien /* JOIN/2012/020 final - 2012/0171 (NLE) */





BEGRUNDELSE 1) Den 18. januar 2012 vedtog Rådet forordning (EU) nr. 36/2012 om restriktive foranstaltninger på baggrund af situationen i Syrien. Forordningen ophævede og erstattede forordning (EU) nr. 442/2011. 2) Ved Rådets afgørelse […] om ændring af Rådets afgørelse 2011/782/FUSP præciseres anvendelsesområdet for de restriktive foranstaltninger i tilknytning til finansiel bistand yderligere. 3) Unionens Højtstående Repræsentant for Udenrigsanliggender og Sikkerhedspolitik og Europa-Kommissionen foreslår at ændre Rådets forordning (EU) nr. 36/2012 i overensstemmelse med ovenstående præcisering. 2012/0171 (NLE) Fælles forslag til RÅDETS FORORDNING om ændring af forordning (EU) nr. 36/2012 om restriktive foranstaltninger på baggrund af situationen i Syrien RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 215, under henvisning til Rådets afgørelse 2012/…/FUSP om ændring af Rådets afgørelse 2011/782/FUSP om restriktive foranstaltninger over for Syrien[1], under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Kommissionen, og ud fra følgende betragtninger: (1) Den 18. januar 2012 vedtog Rådet forordning (EU) nr. 36/2012 om restriktive foranstaltninger på baggrund af situationen i Syrien[2] for at give de fleste af foranstaltningerne i Rådets afgørelse 2011/782/FUSP virkning. Forordningen forbyder bl.a. levering af visse finansieringsmidler og finansiel bistand i tilknytning til produkter, som er omfattet af et forbud mod eksport. (2) Ved Rådets afgørelse […] om ændring af Rådets afgørelse 2011/782/FUSP præciseres anvendelsesområdet for de restriktive foranstaltninger i tilknytning til finansiel bistand yderligere. (3) Forordning (EU) nr. 36/2012 bør derfor ændres i overensstemmelse hermed. (4) For at sikre, at foranstaltningen i denne forordning er effektiv, bør denne forordning træde i kraft omgående — VEDTAGET DENNE FORORDNING: Artikel 1 I forordning (EU) nr. 36/2012 foretages følgende ændringer: (1) Artikel 3, stk. 1, affattes således: "1. Det er forbudt: a) direkte eller indirekte at yde teknisk bistand i tilknytning til de varer og den teknologi, der er opført på Den Europæiske Unions fælles liste over militært udstyr[3] ("den fælles liste over militært udstyr"), eller i tilknytning til levering, fremstilling, vedligeholdelse og anvendelse af varer på denne liste, til fysiske eller juridiske personer, enheder eller organer i Syrien eller til anvendelse i Syrien b) direkte eller indirekte at yde teknisk bistand eller mæglerservice i tilknytning til udstyr, varer og teknologi, der kan bruges til intern undertrykkelse, jf. listen i bilag I og IA, til personer, enheder eller organer i Syrien eller til anvendelse i Syrien c) direkte eller indirekte at levere finansieringsmidler eller finansiel bistand i tilknytning til de varer og den teknologi, der er opført på den fælles liste over militært udstyr eller på listen i bilag I og IA, herunder navnlig gavebistand, lån, eksportkreditforsikring samt forsikring og genforsikring, til salg, levering, overførsel eller udførsel af sådanne varer eller til ydelse af dertil knyttet teknisk bistand til fysiske eller juridiske personer, enheder eller organer i Syrien eller til anvendelse i Syrien d) bevidst og forsætligt at deltage i aktiviteter, der har til formål eller til følge at omgå de i litra a), b) og c) omhandlede forbud." (2) Artikel 3, stk. 4, affattes således: "4. Der kræves forudgående tilladelse fra den pågældende medlemsstats kompetente myndighed, jf. webstederne i bilag III, a) til direkte eller indirekte at yde teknisk bistand eller mæglerservice i tilknytning til udstyr, varer og teknologi, der er opført i bilag IX, samt i tilknytning til levering, fremstilling, vedligeholdelse og anvendelse af sådant udstyr, sådanne varer og sådan teknologi, til syriske personer, enheder eller organer eller til anvendelse i Syrien b) til at levere finansieringsmidler eller finansiel bistand i tilknytning til de varer og den teknologi, der er opført i bilag IX, herunder navnlig gavebistand, lån, eksportkreditforsikring samt forsikring og genforsikring, til salg, levering, overførsel eller udførsel af sådanne varer eller til ydelse af dertil knyttet teknisk bistand til fysiske eller juridiske personer, enheder eller organer i Syrien eller til anvendelse i Syrien." Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den. På Rådets vegne Formand [1] EUT L 110 af 24.4.2012, s. 36-37. [2] EUT L [3] EUT C 86 af 18.3.2011, s. 1.